นายอำเภอปะคำ จ.บุรีรัมย์ เปิดศูนย์ประสานงานอาสาคุมประพฤติ 
(เครดิตภาพจาก เกล้า ประภาพร นโรปการณ์ ขทร. อ.นางรอง) ,นายอำเภอปะคำ จ.บุรีรัมย์ เป็นประธานเปิดศูนย์ประสานงานอาสาคุมประพฤติ เพื่อให้ผู้ถูกคุมความประพฤติ ผู้เข้ารับการฟื้นฟู หรือประชาชนผู้ขอรับบริการ ได้รับความสะดวกในการติดต่อราชการ หรือบำเพ็ญสาธารณประโยชน์ตามเงื่อนไข,เมื่อเวลา 10.00 น. วันที่ 27 เมษายน 2559 นายเพชร สุพพัตกุล นายอำเภอปะคำ จ.บุรีรัมย์ เป็นประธานเปิดศูนย์ประสานงานอาสาคุมประพฤติ อ.ปะคำ จ.บุรีรัมย์ ร่วมด้วย ว่าที่ร้อยโท สิทธิ์ธนัตถ์ สิทธิบัวศรี ผอ สนง.คป.จ.บร. นางรอง นายเผด็จ หริ่งรอด ผบ.เรือนจำ อ.นางรอง ที่ศาลาประชาคม อ.ปะคำ เพื่อให้ผู้ถูกคุมความประพฤติ ผู้เข้ารับการฟื้นฟู หรือประชาชนผู้ขอรับบริการในเขตพื้นที่ อ.ปะคำ ได้รับความสะดวกในการติดต่อ เช่น การรายงานตัว หรือบำเพ็ญสาธารณประโยชน์ตามเงื่อนไขที่ศาลกำหนด โดยไม่ต้องเสียเวลาในการเข้าไปติดต่อที่ สนง.คุมประพฤติ ที่ จ.บุรีรัมย์,นายบุญส่ง จรเอ้กา ประธานอาสาสมัครคุมประพฤติ (อสค.) อ.ปะคำ เผย เนื่องด้วย กรมคุมประพฤติ กระทรวงยุติธรรม มีนโยบายการนำชุมชนเข้ามามีส่วนร่วมในการแก้ไขฟื้นฟูผู้กระทำความผิด และผู้เข้ารับการฟื้นฟูสมรรถภาพผู้ติดยาเสพติดให้กลับตนเป็นพลเมืองดี โดยดูแล ติดตามผล ให้คำแนะนำเพื่อปฏิบัติตนตามเงื่อนไขที่ศาลกำหนด ดูแลสอดส่องผู้ถูกคุมประพฤติเด็กและเยาวชน และปฏิบัติหน้าที่ตามภารกิจอื่นๆ ที่ได้รับมอบหมาย ซึ่งขณะนี้ อ.ปะคำ มี อสค. 11 คน ผู้ถูกคุมประพฤติ ประมาณ 120 คน,ทั้งนี้ อ.ปะคำ เป็นแหล่งต้นน้ำครอบคลุมพื้นที่ป่าดงใหญ่สี่ ที่ดินส่วนใหญ่เป็นที่สงวน ที่ดิน สปก. แนวเขตป่าไม้มีปัญหาการบุกรุกที่ ตัดไม้ทำลายป่า ทรัพยากรธรรมชาติถูกทำลาย ตั้งแต่อดีตถึงปัจจุบัน รวมทั้งปัญหายาเสพติด การที่ สนง.คุมประพฤติเปิดในวันนี้เป็นแนวทางสอดคล้องกับการแก้ปัญหาชาติบ้านเมือง.
นายอำเภอปะคำ จ.บุรีรัมย์ เป็นประธานเปิดศูนย์ประสานงานอาสาคุมประพฤติ เพื่อให้ผู้ถูกคุมความประพฤติ ผู้เข้ารับการฟื้นฟู หรือประชาชนผู้ขอรับบริการ ได้รับความสะดวกในการติดต่อราชการ หรือบำเพ็ญสาธารณประโยชน์ตามเงื่อนไข
ประสานงานอาสาคุมประพฤติ,ประธานเปิดศูนย์,ถูกคุมความประพฤติ,ผู้เข้ารับการฟื้นฟู,บำเพ็ญสาธารณประโยชน์,ประชาชนผู้ขอรับบริการ,เพชร สุพพัตกุล,ปะคำ,บุรีรัมย์,ข่าว,ไทยรัฐออนไลน์,ข่าวทั่วไทย